**Практыкаванне 2–с 4. ТЭМА: Здароўе**

1. ***Намалюйце (альбо напішыце):***

|  |  |
| --- | --- |
| Што спрыяе здароўю?  | Што псуе здароўе? |

1. ***Гуляемся*** ***ў карэктара: шукаем і выкрэсліваем літару* Б*.***

|  |  |
| --- | --- |
| Бусел, бусел, ходзіш што ж Па балоце басанож? Боты трэ' было пашыць, Болей ногі не мачыць!  | *Чаму буслу раяць абуць боты і не мачыць ног? Якія яшчэ парады можна даць таму, хто ходзіць па балоце?* |

1. ***Боль – добра ці кепска? Абгрунтуйце свой пункт гледжання.***

|  |  |
| --- | --- |
| ДЛЯ ЧАГО НАМ БОЛЬ?Алена ЦерашковаБоль – наш сябар, гэта знак:Штосьці робім мы не так!Зачапіў малеча прас –Сутыкнуўся з болем.Боль нібыта кажа:«Ясь, не рабі так болей!»Так са штангай шчыраваў,Што цяжка нахіліцца?Боль сігнал табе даслаў:Размінай цягліцы! | Боль скруціў жывот, ды так,Што не разагнешся?Больш не думай, выклікайЛекара нарэшце!А бывае боль душы,Уначы не спіцца.Не паразумеўся з кім –Трэба памірыцца!Боль не кепскі і не злы,І прызнаем шчыра:Калі нешта нам баліць –Ёсць таму прычына. |

1. ***Чыстагаворка (памятайце пра зацвярдзелы Ч):***

Белы бусел баяў байку беламу зайку;

Чорны бусел чакаў у чароце чайку ды чаплю.

1. **Прыгадайце выслоўі пра здароўе, хваробы. Напрыклад:**

Пі халодную воду, не будзеш хварэць да роду.

Глянуўшы ў твар, не пытайся пра здароўе.

Не кожны хворы, хто стогне.

1. ***Адгадайце загадкі пра розныя медыцынскія прылады, растлумачце, для чаго яны і як імі карыстацца.***
2. Дужкі за вушкі, два шкельцы на твары. Нарэшце бабуля знайшла…
3. Каб нешта пачуць, трэба вушы заткнуць.
4. Лекар у круглую дзірку глядзіць: «Горла ды нос трэба, пані, лячыць!»
5. Руку ён зацісне і дасць нам адказ, ці моцна рука яго цісне ў адказ.
6. Пакладуць на тварык маску – і правалішся ты ў казку.

\_\_\_\_\_\_\_\_\_\_\_\_\_\_\_\_\_\_\_\_\_

***План заняткаў на 02.09.17***

Вітальны верш.

Правяраем хатнія заданні.

Размінка «Чуйныя вушкі».

Прэзентацыя ў загадках «З чаго складаецца чалавек?».

Гульня «Пакажы на сабе».

Гульня з бацькамі «32 – зубы!».

Малюем чалавека: вядоўца не па парадку называе, што маляваць.

Разбор хатніх заданняў.